[{"text_idx": "#000000", "text": "Kui senini olen palju keskendunud just sellele, mida inimene ise enda heaks a\u0308ra saab teha \u2013 keha hoolduse poolega \u2013 siis ta\u0308na tahan ra\u0308a\u0308kida massaaz\u030cist. On palju po\u0303nevaid fakte ja ka olulisi na\u0308puna\u0308iteid, mida paljud ehk ei tea. Loodan, et allpool toodud katked ja mo\u0303tteterad on siin abiks."}, {"text_idx": "#000001", "text": "Isegi lihtne peopesa puudutus vo\u0303ib olla va\u0308ga maagiline \u2013 see vo\u0303ib aeglustada su\u0308dameru\u0308tmi ja alandada verero\u0303hku. Inimene pole siin ainulaadne, loomariigis on palju liike, kes silitamist naudivad. Na\u0308iteks ku\u0308u\u0308rvaalad, kes kaaluvad u\u0308le 50 tonni ja kelle pikkus vo\u0303ib ulatuda 20 meetrini, on silitamiste ja\u0308rele lausa hullud. Need suured loomad vo\u0303ivad tundide kaupa oma pead vee kohal hoida, et neid silitataks. Silitamine rahustab neid ja tekitab turvatunde. Massaaz\u030c ja silitused massaaz\u030ci ajal tuginevadki paljuski sellel po\u0303himo\u0303ttel . Organism rahuneb, stress va\u0308heneb, ja na\u0308rvisu\u0308steem tasakaalustub."}, {"text_idx": "#000002", "text": "Massaaz\u030ci ajalugu on pikk ja ulatub kaugete ajastute taha. U\u0308ks vanimaid kirjalikke allikaid on umbes 3000 aastat vana, Hiina raamat \u201eThe Cong-Fou of the Tao-Tse\u201d, kus on kirjeldatud mitte ainult vo\u0303itluse tehnikad, aga ka nihestuste ja lihaste spasmide ravimist massaaz\u030ci abil. Arvatavasti on just nendest u\u0308lesta\u0308hendustest alguse saanud enamik ta\u0308napa\u0308evaseid massaaz\u030citehnikaid, kaasaarvatud Rootsi klassikaline massaaz\u030c, mis eurooplaste jaoks on ko\u0303ige tuttavam massaaz\u030ci liik."}, {"text_idx": "#000003", "text": "Peale rasket fu\u0308u\u0308silist aktiivsust, mille alla kuulub kindlasti ka pu\u0308siv pingeasend, on massaaz\u030c parimaks vahendiks leevenduse andmisel. Lihaste koormamisel vabaneb nendest piimhape (Piimhape tekib lihaste to\u0308o\u0308l ilma hapniku juurdepa\u0308a\u0308suta e. hapnikuvaeguses), mille massaaz\u030ci abil lihasest va\u0308lja saab suruda. Lihas toimib vere ning lu\u0308mfiringluse juures nagu pump ning manuaalsete survetehnikate abil saab seda pumpa aktiveerida ilma, et lihas ise to\u0308o\u0308d teeks. Massaaz\u030c peale treeningut tagab selle, et Teil ja\u0308rgmisel hommikul kuskilt midagi ei valuta ja olete ro\u0303o\u0303msameelne ning erk."}, {"text_idx": "#000004", "text": "Massaaz\u030c parandab ka vastsu\u0308ndinute kasvu ja arengut. Enneaegselt su\u0308ndinutele ja pidurdatud fu\u0308u\u0308silise arenguga lastele soovitatakse teha massaaz\u030ci. On to\u0303estatud, et taastumise protsess regulaarse massaaz\u030ci korral kiireneb."}, {"text_idx": "#000005", "text": "Loomapidajad kasutavad ka oma to\u0308o\u0308s massaaz\u030ci. Austraalia teadlased tegid katse po\u0303rsastega. Va\u0308ikeste po\u0303rsaste regulaarne masseerimine kiirendas nende kasvu 35% vo\u0303rra."}, {"text_idx": "#000006", "text": "Massaaz\u030c on va\u0308ga kasulik inimeste tervisele ka u\u0308ldises mo\u0303ttes. Seda kasutatakse isegi somaatiliste haiguste korral (astma, reumatism, hu\u0308pertensioon jpm.)"}, {"text_idx": "#000007", "text": "On ta\u0308iesti normaalne, et peale massaaz\u030ci on Teil janu ja intensiivistunud vedelikuvahetus, see ta\u0308hendab, et ravi mo\u0303jub ja organism taastub kiiresti. Peale massaaz\u030ci on soovitav juua vo\u0303imalikult palju ja mineraaliderikast vedelikku."}, {"text_idx": "#000008", "text": "Nahapunetus ja o\u0303hetus peale massaaz\u030ci on hea ma\u0308rk. Organism ja nahk puhastuvad ja taastuvad."}, {"text_idx": "#000009", "text": "Peamassaaz\u030c maandab stressi ja pinget ning ka va\u0308hendab peavalu, samuti stimuleerib juuste kasvu. Kahjuks ei aita see kiilaspa\u0308isuse vastu."}, {"text_idx": "#000010", "text": "U\u0308ks massaaz\u030ci tund vo\u0303rdub kaheksa unetunniga. Ehk siis, tund aega massaaz\u030ci lo\u0303o\u0303gastab ja taastab organismi sama palju, kui terve o\u0308o\u0308 va\u0308a\u0308rtuslikku und."}, {"text_idx": "#000011", "text": "Siiski on massaaz\u030c organismile koormus, hakkavad toimuma anatoomilis-fu\u0308sioloogilised protsessid: muutub lihaste pikkus, naha elastsus, verero\u0303hk, vere keemiline koostis. Kui organismil vo\u0303ib olla varjatud seisundeid, millest ta veel inimesele ma\u0308rku pole andnud, vo\u0303ib see tekitada ko\u0303rvalmo\u0303jusid. Lihtsam na\u0308ide on see, mis juhtub, kui inimene tuleb massaaz\u030ci na\u0308ljaseisundis. Massaaz\u030c vo\u0303ib tekitada veresuhkru languse, selle tagaja\u0308rjeks vo\u0303ib omakorda olla isegi minestamine. Soovitav on su\u0308u\u0308a umbes kaks tundi enne massaaz\u030ci. Vahetult protseduuri eel so\u0308o\u0308mine efekti ei anna, sest veresuhkrusisalduse tasakaalustamiseks on vaja rohkem aega, toitained peaksid jo\u0303udma imenduda."}, {"text_idx": "#000012", "text": "Kui inimene pole kunagi massaaz\u030cis ka\u0308inud vo\u0303i on sisse ja\u0308a\u0308nud pikk paus, vo\u0303ib organism anda vastusreaktsioone. Need varieeruvad indiviiditi kuid vo\u0303ib esineda su\u0308mptomeid alates kergest peavalust ja no\u0303rkustundest kuni isegi palaviku to\u0303usuni. Need on tavaliselt ta\u0308iesti normaalsed ja ohutud ning kiiresti mo\u0308o\u0308duvad na\u0308hud kuid teavitage sellest kindlasti oma masso\u0308o\u0308ri. On ju ka spordi puhul nii, et kui pole end kaua liigutanud ja siis jooksed pika maa, on jalalihased ja\u0308rgmisel pa\u0308eval natuke haiged. Kes ka\u0308ib massaaz\u030cis regulaarselt, sel niisuguseid reaktsioone ei teki. Kui aga ka peale korduvaid ja regulaarseid massaaz\u030ciseansse on iga massaaz\u030ci ja\u0308rgselt enesetunne kehv, siis vo\u0303ib see anda ma\u0308rku sobimatust massaaz\u030citehnikast vo\u0303i mo\u0303nest organismi varjatud seisundist, mis tegelikult vastuna\u0308idustab massaaz\u030ci."}, {"text_idx": "#000013", "text": "Massaaz\u030c on vastuna\u0308idustatud, akuutsete seisundite puhul, mis vajavad viivitamatut meditsiinilist sekkumist \u2013 nt su\u0308damelihase infarkt, insult e ajurabandus, a\u0308ge neeru-, maksa-, su\u0308dame- vo\u0303i hingamispuudulikkus jm."}, {"text_idx": "#000018", "text": "Paljude nahahaiguste vastuna\u0308idustatus (ta\u0308ielik vo\u0303i lokaalne) so\u0303ltub nende paiknemisest, ulatusest, akuutsusest, u\u0308ldsu\u0308mptomite avaldumisest \u2013 vajadusel tuleks konsulteerida arstiga. Massaaz\u030c on ta\u0308ielikult vastuna\u0308idustatud na\u0308iteks su\u0308geliste, eru\u0308siipelase ehk roospo\u0303letiku, impetiigo, erinevate nahahaiguste ning a\u0308gedakujuliste ja ulatuslike lo\u0308o\u0308vete puhul."}, {"text_idx": "#000019", "text": "Massaaz\u030c on vastuna\u0308idustatud, kui esineb va\u0308hkkasvaja kahtlus ning diagnoos veel puudub. Diagnoositud pahaloomulise kasvaja puhul otsustab raviarst, kas massaaz\u030c on mingisugusel moel vo\u0303imalik ning annab vajalikud juhised."}, {"text_idx": "#000020", "text": "Masso\u0308o\u0308ri on vajalik teavitada, kui tarbitakse mingisuguseid ravimeid. Intensiivsemad vo\u0303tted on vastuna\u0308idustatud na\u0308itekst antikoagulantide (vere hu\u0308u\u0308bimist takistavad ained) ja po\u0303letikuvastaste ravimite puhul \u2013 verevalumite teke ho\u0303lbustunud. Kui vo\u0303tta valuvaigistit vahetult enne massaaz\u030ci, siis valu tajumine ei pruugi olla enam adekvaatne, sama vo\u0303ib kehtida po\u0303letikuvastaste ravimite puhul."}]